శ్రీ గోదాదేవి సమేత మన్నారు రంగనాథస్వామి దేవాలయం (ఏదులాబాద్)

శ్రీ గోదాదేవి సమేత మన్నారు రంగనాథస్వామి దేవాలయం, రంగారెడ్డి జిల్లా ఘటకేసర్ మండలం ఏదులాబాద్ లో సుమారు ఆరువందల సంవత్సరాల క్రితం కట్టిన క్షేత్రం. గాజులమ్మగా పిలిచే ఇక్కడ అమ్మవారిని సంతానప్రదాయినిగా భక్తులు కొలుస్తారు. వైష్ణవ సంప్రదాయం ప్రాకారం ఇక్కడ పూజ కార్యక్రమాలు జరుగుతాయి. 

 ప్రాశస్త్యం 
చారిత్రిక, పౌరాణిక ప్రాశస్త్యం ఎంతో ఉన్న ఈ ఆలయం, గోదాదేవి,  రంగనాథస్వామివార్ల లీలా విశేషాలతో పునీతమైనది. సాక్షాత్తూ శ్రీ ఆండాళ్ అమ్మవారు (గోదాదేవి) ఈ ఆలయానికి వచ్చి, తాను పూజారి కూతురునని చెప్పి, చేతులకు గాజులు వేయించుకున్న అపురూప ఘట్టాలు ఇక్కడ చోటుచేసుకున్నాయి. 

ఈ ఆలయంలో ప్రతీ నెల మొదటి ఆదివారం నాడు లోక కల్యాణార్థం సుదర్శన హోమాన్ని నిర్వహిస్తారు. అదేవిధంగా ఏటా శ్రావణశుద్ధ పాడ్యమి నుంచి సప్తమి వరకు అంగరంగవైభవంగా బ్రహ్మోత్సవాలను జరుపుతారు. ఈ ఉత్సవాలకు రెండు తెలుగు రాష్ట్రాలతోపాటూ కర్ణాటక, తమిళనాడు, మహారాష్ట్రలకు చెందిన భక్తులు తరలివస్తారు. ధనుర్మాసంలో వైకుంఠ ఏకాదశిని జరపడంతోపాటు అధ్యయనోత్సవాలూ, నమ్మాళ్వార్‌ పరమపద ఉత్సవాలూ,  సంక్రాంతిరోజున గోదాదేవి కల్యాణం, అమ్మవారికి ప్రత్యేక అభిషేకాలూ నిర్వహిస్తారు. ప్రతి సంవత్సరం నాగుల పంచమి రోజున, స్వామివారి రథోత్సవ వేడుక కన్నుల పండువగా నిర్వహిస్తారు.https://www.sakshi.com/news/district/from-today-edulabad-fair-372914 

 ఎలా చేరుకోవాలి 
హైదరాబాదు ఉప్పల్‌ నుంచి ఇరవైరెండు కిలోమీటర్ల దూరంలో ఉండే ఏదులాబాద్‌లోని ఈ ఆలయానికి చేరుకునేందుకు ఆర్టీసి బస్సులు, ఆటోలూ అందుబాటులో ఉంటాయి. 

 చిత్రమాలిక 

 మూలాలు 
వర్గం:దేవాలయాలు
వర్గం:తెలంగాణ పుణ్యక్షేత్రాలు